परिणीति चोपडा
परिणीति चोपडा (; जन्म	२२ अक्टोबर १९८८) एक भारतीय अभिनेत्री र गायिका हुन् जो हिन्दी चलचित्रहरूमा देखा पर्छिन्। चोपडा फिल्मफेयर र राष्ट्रिय चलचित्र पुरस्कार सहित धेरै पुरस्कार प्राप्तकर्ता हुन्। चोपडाले सुरुमा लगानी बैङ्किङ्गमा करियर बनाउन खोजिन्, तर म्यानचेस्टर बिजनेस स्कूलबाट व्यापार, वित्त र अर्थशास्त्रमा ट्रिपल स्नातक डिग्री प्राप्त गरेपछि उनी २००९ आर्थिक मन्दीको क्रममा भारत फर्किन् र यश राज फिल्म्समा जनसम्पर्क परामर्शदाताको रूपमा प्रवेश गरिन्।

उनले २०११ को प्रेमप्रसङ्गयुक्त हास्य 'लेडीज वर्सेस रिकी बहल' बाट अभिनयको सुरुवात गरिन्, जसको लागि सर्वश्रेष्ठ महिला पदार्पणको लागि फिल्मफेयर पुरस्कार जितिन्। उनले बक्स अफिस हिट्स—  'इशकजादे' (२०१२), 'शुद्ध देसी रोमान्स' (२०१३) र 'हसी तो फसी' (२०१४) मा अभिनय गरेको भूमिकाका लागि प्रशंशा प्राप्त गरिन्। यी मध्ये पहिलोले उनलाई राष्ट्रिय चलचित्र पुरस्कार – विशेष उल्लेख दिलायो जबकि यी मध्ये पहिलो दुईले उनलाई सर्वश्रेष्ठ अभिनेत्रीको लागि फिल्मफेयर पुरस्कारको लागि दुई नामाङ्कन दिलायो। पूर्ण-समय अभिनयबाट तीन बर्षको अन्तराल पछि, उनले हास्य 'गोलमाल अगेन' (२०१७) र युद्ध नाटक 'केसरी' (२०१९) मा अभिनय गरिन्। यस अवधिमा, उनले 'नमस्ते इङ्ल्यान्ड' (२०१८) सहित तीन असफल चलचित्रहरूमा पनि अभिनय गरिन्।

उनको अभिनय करियरको अतिरिक्त, उनी मानवीय छिन् र ब्रान्ड र उत्पादनहरूका लागि एक प्रसिद्ध सेलिब्रिटी समर्थनकर्ता हुन्।

प्रारम्भिक जीवन र काम

परिणीति चोपडाको जन्म २२ अक्टोबर १९८८ मा हरियाणाको अम्बालामा एउटा पञ्जाबी परिवारमा भएको थियो। उनका बुबा पवन चोपडा व्यवसायी र अम्बाला छावनीमा भारतीय सेनाको आपूर्तिकर्ता हुन् र उनकी आमा रीना चोपडा हुन्। उनका दुई भाईहरू छन्: शिवाङ्ग र सहज; अभिनेत्री प्रियङ्का चोपडा, मीरा चोपडा र मन्नारा चोपडा उनकी बहिनी हुन्। चोपडाले कन्भेन्ट अफ जीसस एन्ड मेरी, अम्बालामा अध्ययन  गरिन्। द हिन्दूमा प्रकाशित एक अन्तर्वार्तामा उनले आफू एक धेरै राम्रो विद्यार्थी भएको कुरा खुलासा गरिन् र जहिले पनि लगानी बैङ्कर बन्न चाहन्थिन्।

फिल्मोग्राफी

चलचित्रहरू

टेलिभिजन

सन्दर्भ सामग्रीहरू

बाह्य कडीहरू

 
 

सन् १९८८ मा जन्म
जीवित मानिसहरू
भारतीय चलचित्र अभिनेत्रीहरू
हिन्दी चलचित्र अभिनेत्रीहरू
विकिथन-८ मा बनाइएका वा सुधारिएका लेखहरू